કડવો રસ એ વધારે પ્રમાણમાં ન લેવો જોઈએ. કારણકે તેનો એક ગુણ શરીરને કૃશ કરનારો એટલે શરીરનું વજન ઘટાડવાવાળો છે. સાથે સાથે જાતિય શકિત પણ ઘટાડે છે. તેનાથી ઉંઘ પણ ઘટે છે. કડવા સ્વાદવાળા અલગ-અલગ ઔષધો અથવા દ્ર્વ્યોમાં ગળો એટલે કે ગુડુચી તે એક અપવાદ છે. કે જે કડવી હોવા છતાં પણ પૌષ્ટિક છે જેથી તેને કટુ પૌષ્ટિક કહેવામાં આવે છે. તે ગમે તેટલી લેવામાં આવે તો પણ નુકશાન કરતી નથી. તેથી કડવા રસમાં કાયમી ઉપયોગ કરવાનો હોય અથવા તો એવી ઈચ્છા હોય તો હંમેશા ગળો લેવાનુ યાદ રાખવું જોઈએ.